17/12/2012 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Servizos Sociais
Convocatoria de subvencións dirixida aos concellos e outras entidades locais da provincia para o desenvolvemento de servizos sociais no ano 2013

É finalidade desta Deputación Provincial da Coruña, a través da presente convocatoria, ao abeiro da Lei 38/2003, do 17 de novembro, xeral de subvencións, apoiar os concellos e outras entidades locais da provincia, na creación ou no mantemento das actividades e dos programas que desenvolvan en materia de servizos sociais, conforme ao disposto na Lei 7/1985, do 2 de abril, de bases de réxime local, no Decreto do 17 de xuño de 1955 que aproba o Regulamento de servizos das corporacións locais, na Lei 5/1997, do 22 de xullo, de administración local de Galicia, na Lei 13/2008, do 3 de decembro, de servizos sociais de Galicia, o decreto 99/2012, do 16 de marzo, polo que se regulan os servizos sociais comunitarios e o seu financiamento, e outra normativa que a desenvolve, así como na Lei 3/2011, do 30 de xuño, de apoio á familia e á convivencia de Galicia. De acordo coas prioridades políticas contidas nos orzamentos provinciais para o exercicio 2013, cómpre determinar as liñas estratéxicas que contribuirán a realizalas, concretándoas nos seguintes apartados que se sinalan a continuación. As materias dos servizos sociais abarcan, tanto os servizos sociais comunitarios básicos definidos na Lei 13/2008 art.10 e 11, e comunitarios específicos definidos na Lei 13/2008 art.14.1 e 14.2, coma os servizos especializados contemplados na Lei 13/2008 art.12, de titularidade municipal, podendo pedir para un só programa (que se corresponda cun só código), de entre os que se citan a continuación: Programas e servizos sociais comunitarios básicos CCB-1. Programa de valoración, orientación e información. CCB-2. Servizo de axuda no fogar. CCB-3. Servizo de educación e apoio familiar. CCB-4. Programa básico de inserción social. CCB-5. Programa de fomento da cooperación e solidariedade social. Os programas CCB-1. Programa de orientación, asesoramento e información, CCB-2. Servizo de axuda no fogar CCB-3. Programa de educación e apoio familiar, non poderán ser solicitados por concellos de menos de 20.000 habitantes, xa que estes programas son financiados polo Plan de servizos sociais comunitarios básicos da Deputación Provincial da Coruña en 2013. Si serán subvencionables para todos os concellos as actuacións de carácter complementario do SAF como: servizo de empréstito de axudas técnicas para persoas en situación de dependencia ou dependencia temporal, servizo de podoloxía a domicilio, servizo de fisioterapia a domicilio, alimentación a domicilio e lavandería a domicilio, dentro do código CCB-2. Servizos sociais comunitarios específicos CCE-1. Centros enfocados á prevención e á atención de persoas en risco de exclusión, en particular, os centros de inclusión e emerxencia social tipificados regulamentariamente, tales como albergues, centros de acollida, comedores sociais, centros de atención continuada e centros de día de inclusión social. CCE-2. Programas enfocados á prevención e á atención de persoas en risco de exclusión mediante equipos de inclusión sociolaboral e proxectos específicos enfocados, entre outros, a persoas perceptoras de rendas mínimas de inserción, persoas sen fogar, inmigrantes, emigrantes retornados, comunidade xitana e outras minorías socialmente vulnerables. CCE-3. Centros e servizos de atención diúrna ou nocturna para a atención de persoas maiores ou con limitacións na súa autonomía. CCE-4. Centros ocupacionais para a atención de persoas con discapacidade, así como o apoio psicosocial e familiar vinculado á atención temperá. CCE-5. Equipamentos e servizos que faciliten a atención das persoas maiores e a súa socialización activa, a prevención da dependencia e a promoción da autonomía persoal. CCE-6. Centros e instalacións de atención da primeira infancia que posibiliten a conciliación da vida laboral e familiar. CCE-7. Programas e/ou servizos de asesoramento, atención e orientación prestada a mulleres en situación de especial vulnerabilidade. CCE-8. Equipamentos e programas orientados a atención psicosocial, intervención socioeducativa, actividades de tempo libre, promoción de actividades saudables, formación en habilidades sociais ou outros que contribúan á súa integración familiar e comunitaria para a atención a menores de idade en situación de risco ou conflito social. CCE-9. Equipamentos que favorezan un ámbito de convivencia alternativa nos casos de necesidade temporal tecnicamente valorada. CCE-10. Outros equipamentos sociais non residenciais destinados ao desenvolvemento de programas para sectores de poboación con necesidades sociais diferenciadas que posibiliten o logro dos obxectivos do sistema galego de servizos sociais. Servizos sociais especializados CE-1. Área de familia, infancia e mocidade. CE-2. Área de diversidade funcional CE-3. Área das persoas maiores a. Neste código incluiranse como norma xeral proxectos e servizos distintos dos que están comprendidos na convocatoria específica de actividades de envellecemento activo para as persoas maiores 2013. b. Excepcionalmente aqueles proxectos de envellecemento activo que excedan a contía solicitada de 3.000 euros, presentarán unha única solicitude a través desta convocatoria xeral (neste código), quedando excluídos de poder participar na convocatoria de envellecemento activo. CE-4. Área das drogodependencias e outros trastornos aditivos CE-5. Área de migracións CE-6. Área de prevención da delincuencia e inserción social de persoas ex-internas. CE-7. Outros colectivos de persoas en risco ou situación de exclusión ou especiais dificultades de inserción social e/ou laboral. As entidades poderán solicitar axudas para gastos de mantemento, programas e promoción de actividades. É norma xeral na presente convocatoria, que non poderán ser obxecto de axuda aqueles programas ou proxectos que foran xa subvencionados no mesmo exercicio, a través doutras convocatorias de subvencións ou de Plans provinciais da Deputación Provincial da Coruña. No caso dos concellos de menos de 20.000 habitantes, os programas CCB-1. Programa de valoración, orientación e información, CCB-2. Servizo de axuda no fogar CCB-3. Servizo de educación e apoio familiar, non poderán ser solicitados, xa que estes programas son financiados polo Plan de servizos sociais comunitarios básicos da Deputación Provincial da Coruña en 2013. Serán subvencionables as prestacións do SAF (Servizo de axuda no fogar) de carácter complementario ou realizadas por servizos específicos como: servizo de empréstito de axudas técnicas para persoas en situación de dependencia ou dependencia temporal, adaptacións funcionais do fogar, servizo de podoloxía a domicilio, servizo de fisioterapia a domicilio, alimentación a domicilio e lavandería a domicilio (código CCB-2: Servizo de axuda no fogar). No caso dos programas de envellecemento activo: Os concellos non poderán solicitar nesta convocatoria axudas para programas incluídos na convocatoria específica de actividades de envellecemento activo das persoas maiores, convocada para 2013, agás aqueles que soliciten unha contía que exceda da requirida, que é de ata 3.000 euros. Neste caso só poderán presentar unha única solicitude a través da presente convocatoria no apartado correspondente a actividades de servizos sociais especializados (CE-3. Área das persoas maiores). Poderán optar aos programas contidos na presente convocatoria todas as entidades locais da provincia: concellos, organismos autónomos municipais, mancomunidades, consorcios e outras agrupacións de municipios, sendo incompatible para cada un dos concellos facer solicitudes a nivel individual e ao mesmo tempo de forma agrupada, cando se trate do mesmo servizo e programa. As entidades locais poderán solicitar un máximo dunha subvención, é dicir, un só programa dos que se citan. A Deputación Provincial da Coruña poderá conceder ata un máximo de 45.000,00 € para a materia de servizos sociais. A contía das subvencións poderá acadar o total do custo das actividades de mantemento obxecto das peticións. Non se subvencionarán actividades que supoñan subvencionar a outras entidades. As solicitudes para a súa presentación telemática deberán formularse no modelo normalizado que se facilitará na páxina web da Deputación Provincial da Coruña www.dicoruna.es No caso das mancomunidades de municipios, as solicitudes presentaranse nunha petición única cursada polo/a seu/súa representante legal, ou ben pola persoa designada para este efecto como o/a seu/súa representante. Achegarase a seguinte documentación: A. Certificación do acordo de solicitude da subvención, de designación do/a representante, no caso de mancomunidades ou agrupacións de municipios, e de aceptación das bases da convocatoria cos compromisos que nela se inclúen. B. Certificación acreditativa de ter aprobada as liquidacións e/ou contas do exercicio 2011. C. Declaración de estar ao corrente das obrigas tributarias e coa Seguridade Social e autorización para que a Deputación Provincial da Coruña poida obter as certificacións da Axencia Estatal da Administración Tributaria e da Tesourería da Seguridade Social nas que se acredite que a entidade está ao corrente nas súas obrigas tributarias e coa Seguridade Social no momento de recoñecer as obrigas e ordenar os pagamentos das subvencións. No caso de non dar esta autorización, a entidade deberá achegar a dita acreditación con anterioridade ao pago. D. Autorización á Deputación Provincial da Coruña para aplicar a compensación coa contía das axudas, no caso que proceda. E. Declaración de que o concello, mancomunidade ou agrupación non participa noutras convocatorias de 2013 da Deputación Provincial da Coruña para as mesmas actividades para as que solicita esta axuda. F. Proxecto descritivo xeral da actividade que se vai realizar, segundo os documentos que se acompañan, que son os anexos 1 a 7: - Antecedentes e xustificación da acción - Obxectivo xeral, específicos e operativos - Breve descrición do programa de actividades - Metodoloxía - Cronograma e calendario de actividades - Coordinación - Publicidade - Emprego dunha linguaxe con perspectiva de xénero - Recursos materiais - Recursos humanos - Sistema de avaliación - Persoas usuarias (procedencia, vías de acceso, perfil, criterios e modo e fases de participación) - Atención ás persoas usuarias - Memoria (breve resume) das actividades realizadas polo concello en relación coa materia obxecto de solicitude no ano 2012. G. Orzamento estimado dos gastos da actividade e do financiamento previsto, coa indicación do importe que supón a achega da Deputación Provincial da Coruña e a do concello, se é o caso. Irá detallado por conceptos e non se poderán subvencionar, con carácter xeral, os conceptos de viaxes non xustificados pola actividade, xantares e aqueloutras actividades que non respondan aos obxectivos sinalados. Non se poderán incluír na petición para actividades de mantemento conceptos que sexan adquisicións inventariables salvo que estea xustificado pola natureza da actividade e non supere a contía de 600,00 euros. A adecuación do contido dos anexos achegados aos programas para os que se solicita subvención será valorada pola Sección de Servizos Sociais. Poderase requirir á entidade para que achegue cantos datos, documentos complementarios e aclaracións resulten necesarios para a tramitación e resolución do procedemento. Este requirimento farase mediante o correo electrónico sinalado no impreso correspondente. A documentación que se entregue en fotocopia ha de vir compulsada. O defecto, erro ou ausencia na achega da documentación á que se refire esta base 4 deberá ser corrixido no prazo de dez días dende a recepción do requirimento, arquivándose o expediente sen máis trámite de non facelo así. 5.1. Co fin de incentivar a utilización de medios electrónicos e no marco dos principios da Lei 11/2007, do 22 de xuño, de acceso electrónico dos cidadáns aos servizos públicos, as solicitudes presentaranse de xeito telemático, a través da páxina web da Deputación Provincial da Coruña, www.dicoruna.es. A presentación telemática producirá plenos efectos xurídicos, sempre que a solicitude sexa enviada dentro do prazo establecido. Para presentar a solicitude de xeito telemático é imprescindible que dispoñan de sinatura electrónica:. A persoa designada como representante, para o envío da solicitude ao rexistro telemático. A Secretaría e a Alcaldía para asinar a documentación que se achega coa solicitude.5.2. O prazo de presentación de solicitudes iniciarase o 15 de xaneiro de 2013 e rematará antes das 00:00 horas do día 16 de febreiro de 2013. En calquera caso, rematado o prazo de presentación de solicitudes, a Deputación Provincial da Coruña requirirá, de oficio, a documentación á que se refire o apartado 4 e que aínda non se presentara. A pesar do anterior, ao longo do exercicio orzamentario poderanse presentar solicitudes que, por circunstancias novas ou por causas imprevisibles ou excepcionais, non puideran presentarse no prazo sinalado no parágrafo anterior; esta circunstancia deberá motivarse adecuadamente, e o importe total das concesións por cada partida orzamentaria non poderá superar o 10% do importe total da súa consignación. Estas peticións mencionadas no parágrafo anterior tramitaranse de acordo coas presentes bases, agás no cumprimento do prazo. A concesión das subvencións realizarase mediante un réxime de concorrencia competitiva, por resolución da Presidencia, por proposta motivada da comisión avaliadora e requirirá informe do Servizo de Fomento no que figure que da información que consta no seu poder se deriva que as entidades beneficiarias cumpren todos os requisitos necesarios para acceder ás subvencións. A comisión avaliadora estará composta polas seguintes persoas: Presidenta: deputada presidenta da Comisión de Benestar Social, Políticas de Igualdade de Xénero e Normalización Lingüística. Vogais: tres deputados/as designados/as polo presidente da Deputación Provincial da Coruña. Na comisión actuará como secretario/a, sen voto, un/unha funcionario/a do Servizo de Fomento. A selección das peticións e a contía das subvencións determinarase unha vez consideradas as actividades que se van realizar, ponderando as seguintes circunstancias: A resolución da concesión deberáselles notificar expresamente a todas as entidades solicitantes de forma fidedigna e publicarse no Boletín Oficial da Provincia durante o mes seguinte a cada trimestre natural, en relación ás subvencións concedidas no trimestre inmediato anterior. Contra a desestimación expresa ou presunta das solicitudes presentadas poderán formularse os recursos que procedan. Unha vez notificada a resolución de concesión, a reformulación de solicitudes a que se refire o art.27 da Lei 38/2003, do 17 de novembro, xeral de subvencións e o art.61 do regulamento que a desenvolve, será automática, de tal modo que se o importe da subvención outorgada é inferior ao solicitado pola entidade beneficiaria, o presuposto subvencionado que debe ser obxecto de xustificación posterior determinarase dividindo a contía da subvención outorgada polo coeficiente de financiamento proposto pola entidade beneficiaria na súa solicitude. A entidade, dentro do prazo de 10 días dende a notificación da resolución, deberá comunicar se o presuposto subvencionado é inferior ao que figura na notificación, coa finalidade de evitar reintegros das contías que se transfiran con carácter prepagable respecto da subvención concedida. Así mesmo, despois de solicitude razoada da entidade beneficiaria da subvención, poderá autorizarse o cambio de conceptos concretos que se detallan no proxecto ou orzamento da solicitude, sempre que se manteña a finalidade da subvención. Esta solicitude deberá presentarse no prazo de tres meses dende a notificación da concesión e será obxecto de resolución da Presidencia, logo da proposta previa da comisión avaliadora que deberá ter en conta as seguintes circunstancias: - Se o orzamento da nova actividade é superior ou igual ao orzamento subvencionado inicial, manteranse as mesmas condicións da subvención concedida: coeficiente de financiamento, importe da subvención e orzamento subvencionado. - Se o orzamento da nova actividade é inferior ao orzamento subvencionado inicial, a comisión avaliadora, logo do informe previo do Servizo de Fomento, deberá determinar o novo coeficiente de financiamento para o novo importe da subvención e o novo orzamento subvencionado, que serán inferiores aos inicialmente establecidos. Unha vez notificada a resolución de concesión, e transcorrido o prazo para a confirmación da contía do presuposto subvencionado, a Deputación Provincial da Coruña transferiralle á entidade subvencionada, con carácter de subvención prepagable, o 50% do importe da subvención concedida, na conta sinalada, e a contía restante, despois da presentación da xustificación correspondente. Para o cobro da subvención as entidades deberán estar ao corrente das súas obrigas fiscais coa Deputación da Coruña, situación que determinará de oficio a propia Deputación, a través do Servizo Provincial de Recadación. Así mesmo, as entidades deberán acreditar que están ao corrente nas obrigas tributarias e coa Seguridade Social. As certificacións acreditativas desta situación poderán ser solicitadas directamente pola Deputación no caso de ter a autorización dada pola entidade. No caso de non estar autorizada a Deputación, achegaranas as entidades. Así mesmo, a Deputación comprobará que o concello non ten pendente de xustificación ningunha cantidade anticipada na que transcorrese o prazo para xustificar. O prazo para xustificar as subvencións finalizará o día 31 de maio de 2014, se ben poderá solicitarse, antes do 30 de abril de 2014, a ampliación ata o 31 de xullo de 2014, conforme ao disposto no art.49 da Lei 30/92, do 26 de novembro, do réxime xurídico das administracións públicas e procedemento administrativo común, por solicitude da entidade interesada ou por proposta razoada da unidade xestora. Se non se achega a xustificación dentro de prazo (inicial ou prorrogado), requirirase a entidade beneficiaria para a súa presentación (art.70 do regulamento de subvencións citado) no prazo improrrogable de 15 días. A falta de xustificación da subvención neste prazo excepcional levará aparellada a perda da subvención e demais responsabilidades establecidas na Lei xeral de subvencións 38/2003, do 17 de novembro. A presentación da xustificación fóra de prazo, ou no prazo excepcional, non eximirá a entidade beneficiaria das sancións que correspondan consonte á citada lei, coa gradación indicada no apartado 8 destas bases. En calquera caso, salvo o disposto no parágrafo anterior, a data límite para a xustificación non poderá exceder da fixada nas bases de execución do presuposto xeral da Deputación da Coruña para o exercicio 2013.7.3.1. O importe dos pagos xustificados deberá acadar o da subvención da Deputación Provincial da Coruña ou, no caso de que se tiveran outros ingresos, deberá acadar a suma da súa totalidade.7.3.2. O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras Administracións públicas ou entidades privadas, supere o custo da actividade que desenvolverá a entidade beneficiaria.7.3.3. Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión.7.3.4. A entidade beneficiaria deberá someterse aos procedementos de control ou auditoría que realicen a Intervención provincial, polos seus propios medios ou a través de empresas colaboradoras, e tamén, na condición de contratante, aos procedementos de control que poida realizar o Consello de Contas de Galicia, o Tribunal de Contas ou calquera outro órgano de control interno ou externo, nacional ou europeo. Como resultado dos devanditos procedementos, poderá esixirse responsabilidade administrativa, consonte co establecido na Lei 38/2003, xeral de subvencións, e, no seu caso, responsabilidade penal, de conformidade co Código penal. Para o cobramento da totalidade da subvención as entidades deberán presentar unha conta xustificativa simplificada que comprenda a seguinte documentación: Documentación común para todas as entidades beneficiarias: 7.4.1. Unha memoria explicativa da actividade na que conste o cumprimento da finalidade da subvención mediante a realización das actividades para a que foi concedida, así como de ter cumpridos os compromisos e condicións impostos na concesión, indicando os resultados obtidos e as desviacións acaecidas. A memoria virá asinada pola persoa que a elaborou, que deberá estar identificada co seu cargo, nome e apelidos. A memoria deberá axustarse ao proxecto presentado coa solicitude da subvención (ver apartado 4. F. da presente convocatoria) e fará referencia, en todo caso, ao seguinte: - O modo de cumprimento da obriga de publicidade da axuda concedida pola Deputación, debendo achegarse a proba documental que proceda (impresos, carteis informativos, placa conmemorativa, etc). - O cumprimento do compromiso do emprego da lingua galega e do uso dunha linguaxe con perspectiva de xénero - En relación ao presuposto, a memoria conterá as desviacións acaecidas, indicándose, se é o caso, os incrementos do gasto nalgún concepto (os cales poderán ser compensados coa diminución do gasto noutros conceptos que estean xa previstos na subvención concedida). No caso de que concorra a circunstancia que se cita no apartado 7.4.5. (proxectos desenvoltos e subvencionados en anos sucesivos) deberá facer as aclaracións nel indicadas.7.4.2. Unha declaración na que se relacionen detalladamente os ingresos, de natureza pública ou privada, obtidos para o mesmo obxecto que o subvencionado (subvencións, axudas, cotas de socios, achegas de usuarios/as ao servizo.), ou ben declaración de non ter recibido ningún.7.4.3. Unha declaración de non ter pendente de xustificación outra axuda da Deputación na que xa finalizara o prazo para a presentación dos xustificantes.7.4.4. No caso de non lle ter dada a autorización correspondente a esta Deputación, acreditación de estar ao corrente nas obrigas tributarias e coa Seguridade Social.7.4.5. Unha certificación da relación clasificada dos pagos da actividade, asinada en todas as follas, na que consten os conceptos dos pagos, a identificación da persoa acredora (nome, apelidos e NIF ou razón social e CIF), a identificación do documento (número, importe e data de emisión) e, no seu caso, data e medio de pago. En todo caso, terase en conta o seguinte: - No caso de gastos derivados de axudas a persoas físicas que pola súa natureza se consideren datos sensibles (axudas de emerxencia) para garantir a confidencialidade dos datos na tramitación do expediente nos termos previstos na Lei orgánica 15/1999, do 13 de decembro, de protección de datos de carácter persoal, na relación dos gastos poderase admitir como válidos os asentos contables onde aparezan as iniciais das persoas beneficiarias co seu número de identificación fiscal (NIF). - Admitiranse xustificantes que se correspondan coas actividades realizadas entre o 1 de xaneiro de 2013 e o 31 de maio de 2014, ou, no caso de prórroga, ata a súa finalización. No caso de que se trate de programas ou proxectos para os que se solicite subvención en anos sucesivos, deberá expresarse na memoria que non coinciden estas xustificacións coas actividades do programa ou proxecto que se presente para ser subvencionado nese exercicio. - De xustificarse gastos de persoal, por cada traballador/a e mes, indicarase a data, o importe bruto da nómina e o importe da seguridade social con cargo á empresa, así como a porcentaxe da xornada laboral de cada traballador que se lle impute á actividade que se está a xustificar. - No caso de concorrencia de subvencións públicas que estean xustificadas, poderá incluírse na relación a certificación expedida pola administración que concede, na que se detallen os conceptos subvencionados e os importes xustificados, así como o período ao que se refiren os gastos. - No caso da distribución do gasto presupostado, deberá reflectir o disposto no apartado 7.4.1.7.4.6. Unha certificación expedida por quen corresponda, co visto e prace da Alcaldía-Presidencia, na que conste que os importes dos pagos ocasionados pola actividade subvencionada figuran na contabilidade da entidade segundo o disposto no art.14.1. da Lei 38/2003, xeral de subvencións. A Deputación Provincial da Coruña comprobará aleatoriamente os xustificantes que estime oportunos, e que permitan obter a evidencia razoable da adecuación da aplicación da subvención, para o que poderá solicitar a remisión dos xustificantes dos pagos e dos gastos seleccionados. Así mesmo, os gastos xa xustificados serán obxecto do Plan de control financeiro das subvencións da Deputación Provincial da Coruña mediante a fiscalización que realizarán os servizos de Intervención, para cuxo fin poderá requirírselle á entidade beneficiaria a remisión dos xustificantes dos pagos e dos gastos seleccionados que procedan. Conforme ao que se dispón na base 54 ( apartado 4 ) das bases de execución do orzamento para 2013 da Deputación Provincial da Coruña, poderá ser contemplado en exercicios posteriores dentro dos criterios de valoración das axudas a conceder, o grao de execución das actividades ou investimentos subvencionados. Á vista da documentación xustificativa presentada e despois dos informes previos da Sección de Servizos Sociais e do Servizo de Fiscalización, o órgano competente valorará o cumprimento das actividades subvencionadas e se a documentación é correcta, procederase á aprobación da xustificación e ao pago do importe pendente. No caso de que a documentación xustificativa fose incorrecta ou insuficiente, darase un prazo de dez días para a súa corrección. Para a valoración do cumprimento da finalidade básica da subvención e do seu pagamento, terase en conta o seguinte: – No caso de que se xustifiquen uns pagos iguais ou superiores ao presuposto subvencionado, aprobarase a xustificación da totalidade da subvención. – No caso de que se xustifiquen uns pagos inferiores ao 100% e cando menos do 50% do presuposto subvencionado a xustificar, aprobarase a xustificación da parte proporcional da subvención. – No caso de que se xustifiquen uns pagos inferiores ao 50% do presuposto subvencionado, non se considerará cumprida a finalidade básica da subvención, polo que non se xustificaría a subvención, requiríndose o reintegro do importe aboado, ao que se engadirán os xuros de mora correspondentes, conforme co art.37 da Lei xeral de subvencións. No caso dos reintegros, poderá ser aplicada a compensación para o cobro das contías resultantes, sempre que a entidade beneficiaria non presentase alegacións. En todo caso, se o concello decide proceder á devolución voluntaria antes do requirimento do reintegro (artigo 90 do R. D. 887/2006, do 21 de xullo, regulamento da Lei xeral de subvencións), deberá solicitar na Tesourería-Caixa desta Deputación, que se practique a correspondente autoliquidación. As entidades beneficiarias das subvencións quedarán sometidas ao establecido no Código penal (Lei orgánica 10/1995, do 23 de novembro), e as responsabilidades e réxime sancionador establecido na Lei 38/2003, xeral de subvencións, coas especificacións indicadas na súa disposición adicional décimo cuarta. En canto á aplicación das sancións, se a demora no cumprimento do prazo de xustificación non excede dun mes, a sanción establecida na lei imporase no seu grao mínimo e será do 10% do importe da subvención outorgada, co límite de 75 euros. Se excedese dun mes e non chega a tres, a sanción imporase no seu grao medio e será do 20% do importe da subvención outorgada, co límite de 400 euros. E se a extemporaneidade da xustificación excedese de tres meses, a sanción imporase no seu grao máximo, que suporá o 30% do importe da subvención, sen que poida superar o importe total de 900 euros. O incumprimento reiterado pola mesma entidade beneficiaria en distintas convocatorias dos prazos de xustificación, implicará que se apliquen as sancións antes expostas, elevando nun grao a que proceda. Poderá ser aplicada a compensación para o cobro da sanción, de non presentar alegacións a entidade beneficiaria respecto da aplicación da sanción. Para os efectos de xustificación documental admitiranse fotocopias sempre que veñan compulsadas pola Secretaría do concello ou funcionario/a habilitado para o efecto. Para o non disposto nesta convocatoria, en especial todo aquilo que fai referencia á posibilidade de levar a cabo un control financeiro no ano seguinte das subvencións xustificadas e pagadas, serán de aplicación as normas incluídas nas Bases de execución do presuposto xeral da Deputación Provincial da Coruña para o exercicio de 2013, na Lei 38/2003, do 17 de novembro, xeral de subvencións, e na Lei 9/2007, do 13 de xuño, de subvencións de Galicia. Os datos das subvencións solicitadas quedarán incorporados a un rexistro público de subvencións, contemplándose o dereito das entidades interesadas á protección de datos de carácter persoal, así como a posibilidade de exercitar os dereitos de acceso, rectificación, cancelación e oposición, nos termos establecidos na Lei orgánica 15/1999, do 13 de decembro, de protección de datos de carácter persoal.1. A aprobación da presente convocatoria queda sometida á condición suspensiva da entrada en vigor do presuposto da Deputación Provincial da Coruña do exercicio 2013 no que se conteñan os créditos adecuados e suficientes para atender as solicitudes que ao amparo daquela se presenten.2. Consonte co anterior, non se poderá realizar ningún acto que supoña directa ou indirectamente compromiso provincial de transcendencia presupostaria en tanto non se cumpra a condición suspensiva citada no apartado anterior.3. En ningún caso a presente convocatoria xerará ningún dereito a favor das entidades solicitantes mentres tanto non se dean as condicións presupostarias, procedementais e xurídicas de aplicación. A Coruña, 13 de decembro de 2012 O presidente O secretario Diego Calvo Pouso José Luis Almau Supervía